दिल्ली में 500 झुग्गियां खाक, कोई हताहत नहीं  
उत्तरी दिल्ली में रिठाला मेट्रो स्टेशन के निकट मंगलवार तड़के झुग्गियों में भीषण आग लगने से 500 से अधिक झुग्गियां जलकर नष्ट हो गईं।
उत्तरी दिल्ली में रिठाला मेट्रो स्टेशन के निकट मंगलवार तड़के झुग्गियों में भीषण आग लगने से 500 से अधिक झुग्गियां जलकर नष्ट हो गईं। अधिकारियों के मुताबिक किसी के हताहत होने की सूचना नहीं है।  अग्निशमन विभाग के एक अधिकारी ने कहा कि रिठाला मेट्रो स्टेशन के निकट झुग्गियों में सोमवार देर रात लगभग 1.05 बजे आग लग गई। आग पर काबू पाने के लिए दमकल विभाग की लगभग 22 गाड़ियों को भेजा गया था और एक घंटे की मशक्कत के बाद आग पर काबू पाया लिया गया।  अधिकारी ने बताया कि झुग्गियों को जल्द ही खाली करा लिया गया, जिससे अभी तक किसी के हताहत होने की सूचना नहीं है।